OzLabs/hebrew-wiki-articles huggingface dataset:
איגאי (מקדוניה)

אמינטאס הראשון, בסביבות 480–510 לפני הספירה. עז כורעת ימינה, ראש הפוך; גלולה מעל ובצד השני ריבוע מחורץ לארבע.]]
אַיְגַאי (ביוונית עתיקה: Αἰγαὶ, ביוונית מודרנית: אֶגֶה) הייתה הבירה המקורית של מוקדון, ממלכה קדומה ששכנה באזור חבל הבלקן שבדרום-מזרח אירופה, החל משינוי המבנה המוניציפלי של יוון ב-2001 האתר נמצא ברובע ורגינה שבעיר וריה, הממוקמת כ-80 ק"מ דרום-מערבית מסלוניקי.

==היסטוריה==
העיר הייתה מקום קבורתם של מלכי מוקדון, השושלת של פרדיקס הראשון, מלך מוקדון. ליד האתר נבנתה העיירה המודרנית ורגינה.

לאחר מכן הועברה הבירה לעיר חדשה שהוקמה בביצות פלה, ששכנה במישור שמתחת לרכס. אבל הבירה הישנה תמיד נשארה "האח" של הממלכה המקדונית ומקום קבורתם של מלכיהם. גופתו של אלכסנדר מוקדון הייתה אמורה להיקבר באיגאי שם נרצח אביו פיליפ השני על ידי אחד משומרי ראשו פאוסניאס, אך היא נלקחה לממפיס שבמצרים, על ידי תלמי הראשון.

הארמון שנחפר לאחרונה נחשב לא רק הגדול ביותר, אלא, יחד עם הפרתנון, לבניין המשמעותי ביותר של יוון הקלאסית.

ב-1996, הוכרז האתר הארכאולוגי של אייגאי כאתר מורשת עולמית על ידי אונסק"ו בגלל משמעותו המונומנטלית בציוויליזציה המערבית וארכיטקטורה יוצאת דופן.

ארמון איגאי
ב-7 בינואר 2024, לאחר 16 שנות שחזור ושיפוץ, נפתח למבקרים ארמון איגאי שבנה פיליפוס השני מלך מוקדון.

== קברו של פיליפוס השני ==
ב-1977, הארכאולוג היווני מנוליס אנדרוניקוס החל לחפור את הרוגם הגדול באיגאי ומצא ששניים מארבעת הקברים ברוגם היו בלתי מופרעים מאז העת העתיקה. יתרה מכך, שני אלה, ובמיוחד השני, הכילו אוצרות וחפצים באיכות גבוהה.

אף על פי שהיו ויכוחים רבים במשך שנים אחדות, הוכח כי הקבר השני הוא זה של פיליפוס השני, כפי שמצוין על ידי מאפיינים רבים, כולל המוקיים, שאחד מהם עוצב באופן עקבי כך שיתאים לרגל עם שוקה לא ישרה (פיליפ השני תועד ששבר את השוקה שלו). כמו כן, שרידי הגולגולת מראים נזק לעין ימין שנגרם מחדירת חפץ, דבר התואם לעדות ההיסטורית בדבר פגיעת חץ.

המחקר העדכני ביותר נותן עדות נוספת לכך שהקבר השני מכיל את שרידי פיליפוס השני.

==קישורים חיצוניים==

==גלריה==
<gallery mode="packed" heights="140px">
קובץ:Grobowiec_Filipa_II_Macedonskiego.jpg|טקסט=Great Tumulus of Aegae|הרוגם הגדול של איגאי
קובץ:Facade_of_Philip_II_tomb_Vergina_Greece.jpg|טקסט=The tomb of Philip II of Macedon at the Museum of the Royal Tombs in Vergina|קברו של פיליפ השני ממקדון במוזיאון הקברים המלכותיים בוורג'ינה
קובץ:Philip_II_larnax_vergina_greece.jpg|טקסט=The golden larnax and the golden grave crown of Philip| תיבת האפר הזהובה וכתר קבר הזהב של פיליפוס
</gallery>

== הערות שוליים ==

קטגוריה:יוון: אתרים ארכאולוגיים
קטגוריה:מוקדון
Dansevise

"Dansevise" (בעברית: "בלדת מחול") היה השיר הזוכה של דנמרק באירוויזיון 1963 אשר בוצע על ידי הצמד גרטה ויורגן אינגמן בשנה ה-6 שדנמרק השתתפה באירוויזיון והשנה הראשונה שדנמרק ניצחה בה.

השיר נכתב על ידי אוטו פרנשר וסזאר ולמאר סורנסן.

השיר נבחר לייצג את דנמרק בתחרות קדם האירוויזיון ב-24 בפברואר. במהלך ההצבעה הסתמן השיר כמועמד המוביל לניצחון יחד עם השיר השווייצרי, "T'en vas pas" (אל תעזוב), ששרה אותו הזמרת הישראלית אסתר עופרים. אולם לאחר שנורווגיה הקריאה את הצבעתה, המנחה ציינה כי היא לא שמעה את חלוקת הנקודות בבירור, ואמרה לנורווגים שהיא תחזור אליהם בהמשך, לאחר הקראת הצבעות של מדינות אחרות. בהקראה הראשונה שמסר הדובר הנורווגי ניתנו לשווייץ שלוש נקודות ולדנמרק שתי נקודות. בהקראה השנייה שונו נתוני ההצבעה: נורווגיה העניקה ארבע נקודות לדנמרק ונקודה אחת בלבד לשווייץ. בסיכום הכללי גברו הדנים על השווייצרים בהפרש של שתי נקודות - 42 לעומת 40 בלבד.

ב-2023 פרסם הגרדיאן דירוג של השירים הזוכים באירוויזיון מאז 1956 שבו דורג השיר במקום החמישי.

==קישורים חיצוניים==

==הערות שוליים==

קטגוריה:שירי 1963
קטגוריה:סינגלים מ-1963
קטגוריה:שירי אירוויזיון 1963
קטגוריה:שירי דנמרק באירוויזיון
קטגוריה:שירים שזכו באירוויזיון
קטגוריה:שירים בדנית
ג'ונד אנסאר אללה

ג'ונד אנסאר אללה (בערבית جند أنصار الله; תעתיק מדויק: ג'נד אנצאר אללה; בתרגום: צבא תומכי אללה) היה ארגון סלפי-ג'האדיסטי שפעל ברצועת עזה. באוגוסט 2009 הכריז המנהיג התאולוגי של הארגון, עבד אל-לטיף מוסא, על הקמת אמירות מוסלמית בנאום במסגד אבן תימיה ברפיח. האמירות דוכאה על ידי החמאס, בעימות בו נהרגו 24 איש, בהם עבד אל-לטיף והמנהיג הצבאי של הארגון, ח’אלד בנאת.

== היסטוריה ==
הארגון הוקם על ידי ח'אלד בנאת, שכונה גם אבו עבדאללה הסורי או עבדאללה אלמהאג'ר.
בנאת, שמוצאו מרפיח, עבר לערב הסעודית, משם לסוריה ולבסוף לאפגניסטן, ונלחם בשורות המוסלמים במלחמת בוסניה. לאחר ההתנתקות חזר לרצועת עזה ופעל כמדריך בגדודי עז א-דין אל-קסאם. לאחר שחמאס נכנסה לתקופת ה"תהדיאה" פרש משורותיה והקים את ג'ונד אנסאר אללה.

לפי מקור אחד, הארגון הופיע בשנת 2007, ולפי אחר הארגון הוקם בנובמבר 2008. בדצמבר 2008 נהרג פעיל הארגון מחמוד עבד אל-ר'ני מהתקפה ישראלית, ערב ההכרזה על סיום התהדיאה.

הארגון עלה לכותרות בניסיון פיגוע נגד כוחות צה"ל במעבר קרני תוך שימוש בסוסי תופת ביוני 2009. הארגון טען כי אנשי חמאס הם שגרמו לכישלון הפיגוע. בעת הפיגוע נטען כי הארגון פועל בחסות החמאס, וכי הוא בן כ-500 חברים. הפיגוע גרם לעימות בין הארגון לחמאס, שהחרימה אמצעי לחימה של הארגון.

ב-14 באוגוסט 2009 הכריז מנהיג ג'ונד אנסאר אללה, עבד אל-לטיף מוסא, בדרשת יום שישי שנשא במסגד אבן תימיה ברפיח על הקמת אמירות אסלאמית בפלסטין, כשהוא מוקף מאבטחים חמושים עוטי חגורות נפץ. ההודעה באה כמה ימים לאחר הצהרת כוונות מצד הסלפים הג'יהאדיסטים לנקוט צעד זה ולאחר כישלון ניסיון התיווך בינם לבין החמאס, כשאחד מהמתווכים מטעם החמאס אף נהרג בידי הארגון. מוסא טען כי החמאס הפך לארגון חילוני, שהשתייכותו לאסלאם מזויפת, החוששת מארצות הברית, בריטניה, צרפת והאיחוד האירופי, ונכנעת לרבנים ישראליים ולאישים זרים כמו טוני בלייר וג'ימי קרטר, שביקרו ברצועה מטעם הקוורטט לענייני המזרח התיכון.

ההכרזה הביאת החמאס לפרוס מחסומים וכוחות ברפיח, ועד מהרה החלו חילופי אש בין הצדדים. לאחר מכן הושגה רגיעה בת מספר שעות, שהופרה בערב, כשפעילי עז א-דין אל-קסאם, הזרוע הצבאית של החמאס הגיעו למקום והתגברו את כוחות הביטחון. הכוחות דיכאו את האמירות ביד חזקה, כשכ-24 או 29 איש נהרגו בסביבת המסגד בעימותים בין פעילי הארגון לכוחות החמאס, בהם מנהיג הארגון עבד אל-לטיף ווח’אלד בנאת המכונה אבו עבדאללה הסורי, המנהיג הצבאי של ג’נד אנצאר אללה. בקרב נפצעו כ-130 איש ונעצרו כמה מאות. בין ההרוגים היו שבעה אנשי חמאס, והמסגד נפגע בלחימה. בעקבות המבצע פעלה החמאס נגד ארגונים נוספים ברצועה, בהם צבא האסלאם בשכונת סברה בעזה.

ב-17 בספטמבר 2009 הודיע שר המשפטים בממשלת חמאס מחמד פרג’ אלע’ול במסיבת עיתונאים כי שוחררו 120 עצורים פלילים וכ-50 עצורים ביטחוניים לרגל עיד אל-פיטר, כשדווח ש-50 העצורים הביטחוניים ששוחררו, הם חברי ג’ונד אנסאר אללה שנעצרו בעקבות האירועים ברפיח.

בלילה שבין ה-29 וה-30 באוגוסט 2009 התפוצצו שני מטענים במערב עזה, ככל הנראה על ידי פעילי הארגון כנקמה על דיכויו בידי החמאס.

מרבית פעילי הארגון נטמעו בארגונים הסלפיים האחרים ברצועה, בהם צבא האסלאם וצבאות הייחוד והג'יהאד בפלסטין.

== הערות שוליים ==

קטגוריה:ארגוני טרור פלסטינים
קטגוריה:ארגוני טרור ברצועת עזה
איזטוק פודברגר

איזטוק פודברגר (בסלובנית: Iztok Podbregar; נולד ב-14 באוגוסט 1962) הוא גנרל פוליטיקאי, אקדמאי ואיש עסקים סלובני. כיהן כראש המטה הכללי הסלובני בין השנים 1988–2001, כראש סוכנות הביון הסלובנית בין 2002–2006. כמו כן משמש כמרצה באוניברסיטת מאריבורו וכחבר במועצת העיר פוסטוינה וכראש מפלגת הדמוקרטיה הליברלית של סלובניה.

==ביוגרפיה==
פודברגר נולד בליובליאנה ב-14 באוגוסט 1962. ב-1985 הוא סיים את לימודיו באקדמיה האווירית היוגוסלבית, והוסמך כטייס קרבי. במרץ 1991 הוא עזב את חיל האוויר היוגוסלבי והתגייס לכוחות ההגנה הטריטוריאליים של סלובניה. הוא לא השתתף בפועל במלחמת עשרת הימים שבסופה זכתה סלובניה מולדתו בעצמאות, אולם סייע בהקמת האגף האווירי של ההגנה הטריטוריאלית הסלובנית, שהפך בהמשך לחיל האוויר הסלובני. ב-1995 הוא מונה לסגן ראש המטה הכללי הסלובני. ב-9 באפריל 1998 הוא מונה לראש המטה הכללי. הוא כיהן בתפקיד עד 1 במרץ 2001. לאחר מכן שימש כמזכיר המדינה בצבא הסלובני עד 31 באוגוסט. לאחר מכן שימש כיועץ לשר ההגנה עד 2002.

ב-1 ביוני 2002 הוא מונה למפקד סוכנות הביון הסלובנית. ב-22 בספטמבר 2006 הוא פרש מהתפקיד, ומונה לרכז הלאומי ללוחמה בטרור, ויועץ הנשיא לביטחון לאומי. במקביל, הפך לפרופסור מן המניין באוניברסיטת מאריבור וכמרצה לניהול משברים בפקולטה למדעי הארגון.

בבחירות המקומיות בסלובניה ב-2010, פודברגר התמודד על תפקיד ראש עיריית פוסטוינה מטעם מפלגת הדמוקרטיה הליברלית של סלובניה. הוא הגיע למקום השלישי, אולם הפך לחבר במועצת העיר. ב-2012 הפך למנהיג המפלגה למשך שלושה חודשים לפני שפרש. מאז 2013, הוא חבר בהנהלת נמל התעופה ליובליאנה יוז'ה פוצ'ניק.

==קישורים חיצוניים==

==הערות שוליים==

קטגוריה:אנשי צבא יוגוסלבים
קטגוריה:מפקדי צבאות סדירים בעת החדשה: אישים
קטגוריה:גנרלים סלובנים
קטגוריה:טייסים צבאיים
קטגוריה:סלובנים שנולדו ב-1962
ג'ון ליץ' (קצין הצי המלכותי)

קפטן ג'ון קטרל ליץ, DSO, MVO (באנגלית: John Catterall Leach; 1 בספטמבר 1894 – 10 בדצמבר 1941) היה קצין צי בריטי. הוא היה הקפטן היחיד של אוניית המערכה אה"מ פרינס אוף ויילס במהלך תקופת שירותה הקצרה.

== ביוגרפיה ==
=== ראשית חייו ===
ליץ' נולד ב-1 בספטמבר 1894 והיה בנו של צ'ארלס רות'וול ליץ', עורך דין. ליץ' נכנס לקולג' הצי המלכותי, אוסבורן כצוער ב-1907 ושירת בצי המלכותי במהלך מלחמת העולם הראשונה.

=== הביסמרק ===
זמן קצר מאוד לאחר שפרינס אוף ויילס נכנסה לשירות פעיל ב-1941, האונייה נלחמה בפיקודו של ליץ' בקרב מצר דנמרק, וסבלה מנזק מהלחימה עם אוניית המערכה הגרמנית ביסמרק. עם זאת, נזק שנגרם על ידי פרינס אוף ויילס גרם לביסמרק לאבד דלק, ואילץ את האחרונה לנסות לחזור לבסיס בצרפת הכבושה.

למרות שנשפט בבית המשפט הצבאי על הפסקת הקרב עם הביסמרק לאחר טביעת הוד, <ref></ref> <ref></ref> הוא זכה בעיטור אות השירות המצוין מצדו. <ref></ref> בסרט משנת 1960 להטביע את ביסמרק! את ליץ' גילם השחקן אסמונד נייט, שהיה על הגשר של פרינס אוף ויילס עם ליץ' במהלך קרב מצר דנמרק וסונוור חלקית כשהאונייה נפגעה מירי של ביסמרק. <ref></ref>

=== כוח Z ===
בסוף 1941, פרינס אוף ויילס הייתה חלק מכוח Z שנשלח לסינגפור. מול חופי מלאיה, היא הוטבעה על ידי היפנים ב-10 בדצמבר 1941. ליץ' מת בעת טביעת ספינתו. בנו היה אדמירל הצי סר הנרי ליץ' (1923–2011), שהיה לורד הים הראשון במהלך מלחמת פוקלנד. <ref></ref>

==קישורים חיצוניים ==

== הערות שוליים ==

קטגוריה:קציני הצי המלכותי הבריטי במלחמת העולם השנייה
קטגוריה:קציני הצי המלכותי הבריטי
קטגוריה:המסדר הוויקטוריאני המלכותי: חברים
קטגוריה:מעוטרי אות השירות המצוין
קטגוריה:בריטים שנהרגו במלחמת העולם השנייה
קטגוריה:בריטים שנולדו ב-1894
קטגוריה:בריטים שנפטרו ב-1941
הר שומרה

הר שומרה הוא הר בגובה 590 מטרים מעל פני הים בסמוך למושב שומרה בגליל המערבי.

במורדות הצפוניים של ההר נמצא אפיק נחל בצת, ומעבר לו כביש 8993 וגבול ישראל–לבנון. מושב שומרה נמצא כקילומטר מזרחה לו.

שומרה
מרק דובדבנים חמוצים

מרק דובדבנים חמוצים (בהונגרית: Meggyleves) הוא מרק מעט מתוק וחמצמץ העשוי משמנת חמוצה, סוכר ודובדבנים חמוצים טריים שלמים, ומוגש צונן.<ref></ref>

== מקור והתפשטות ==
מקורו של המרק הוא במטבח ההונגרי, והוא נפוץ מאוד בהונגריה בתקופת הקיץ. המרק מהווה מעדן קיץ גם במספר מטבחים אירופאים נוספים שאימצו אותו בתורם. ניתן להשיג את המרק גם במסעדות בהונגריה.

היא אומצה על ידי האוסטרים, הפולנים, הסלובקים והגרמנים בגרסאות הביתיות. הונגרים-אמריקאים והונגרים-קנדים הביאו אותו לאמריקה הצפונית.<ref name="Meyers">June Meyers, Authentic Hungarian Heirloom Recipes</ref>

== הכנה ==
במטבח ההונגרי, מרק דובדבנים חמוצים או מג'לבש (Meggyleves)<ref></ref> הוא מרק העשוי מפירות עץ הדובדבן החמוץ (Prunus cerasus), ולא מדובדבנים מתוקים. השם נוצר מחיבור המלים "" (דובדבנים חמוצים), עם "" כלומר (מרק). הוא מוגש באופן מסורתי כמנת ארוחת צהריים, בדרך כלל כמנה ראשונה,<ref></ref> מרק או קינוח, גם בלילות קיץ חמים. המרק מבושל עם דובדבנים חמוצים שלמים, כולל החרצנים. יש עצי דובדבן חמוץ רבים בהונגריה והפרי מאוד נפוץ, אם כי עונתו קצרה. המרק הוא דוגמה טובה לפיוז'ן ההונגרי המובהק של השפעות מזרח/אסייתיות והמטבח של אירופה הקונטיננטלית המסורתי. נהוג שהמרק מכיל דובדבנים חמוצים טריים, שמנת טרייה ולעיתים ציפורן וקינמון. לפעמים מוסיפים דובדבנים רגילים משומרים והשמנת החמוצה מוחלפת לרוב בשמנת. כמות קטנה של יין אדום מתוק, לבן או יבש מתווספת גם לפעמים לפני ההגשה. גם חבילות אבקה נמכרות בהונגריה.

== ראו גם ==
* רשימת מנות דובדבנים
* רשימת מרקים

== הערות שוליים ==

==קישורים חיצוניים==

קטגוריה:מתאבנים
קטגוריה:המטבח הצמחוני
קטגוריה:המטבח הגרמני
קטגוריה:המטבח האוסטרי
קטגוריה:המטבח ההונגרי
קטגוריה:מרקים
ג'ון ליץ'

ג'ון ליץ הוא התעתיק העברי למספר צירופי שמות באנגלית, הן בעבור השמות הפרטיים John ו-Jon והן בעבור שמות המשפחה Leech ו-Leach.

==הערות שוליים==

קטגוריה:פירושון אישים
הר שמחון

הר שִׂמחון הוא הר בגובה 772 מטרים מעל פני הים בקצה הדרום־מזרחי של מושב דלתון בגליל העליון.

מצפון להר שוכן מושב דלתון, מדרום לו עובר אפיק נחל דלתון ומעבר לו נמצא יער ביריה וממזרח נמצא אפיק נחל אביתר.

שמחון
הר שזור

הר שזור הוא הר בגובה 886 מטרים מעל פני הים בגליל העליון.

במורדות הצפון־מערביים שלו נמצא היישוב חרשים. המורדות הצפון־מזרחיים שלו חולף כביש 864. לכיוון זה, הר זה, יחד עם הר הוד, יורדים בתלילות לעבר בקעת בית כרם. הר שזור יורד לעבר היישוב סאג'ור, ואת הקצה המערבי שלו תוחם נחל תליל. בסמיכות מן העבר השני של הנחל נמצא היישוב נחף.

מפסגת ההר ישנה תצפית נרחבת לעבר בקעת בית רם, ובפרט ליישובים סאג'ור, נחף וכרמיאל.

שזור
רועי לוי (כדורגלן, יליד 2000)

רועי לוי (נולד ב-13 בינואר 2000) הוא כדורגלן ישראלי המשחק בעמדת הקיצוני במ.ס. אשדוד.

==קריירה==
לוי התחיל את הקריירה שלו בקבוצת הילדים של הפועל כפר סבא ובגיל 17 הצטרף לקבוצת הנוער של הפועל רעננה. ב-9 בפברואר 2019 ערך את הופעת הבכורה שלו בקבוצה הבוגרת בהפסד 1-0 למכבי נתניה. החל מינואר הפך לשחקן הרכב בקבוצה אולם לא עזר לה במאבקי ההישרדות וזו נשרה לליגה הלאומית בסיום העונה.

ב-5 בנובמבר 2020 הושאל להפועל רמת השרון עד לסיום העונה. ב-7 בדצמבר 2020 הבקיע את שער הבכורה שלו בקריירה בניצחון 0-3 נגד הפועל רמת גן. שנה לאחר מכן חזר לרעננה.

ב-6 בספטמבר 2022 הושאל למ.ס. אשדוד מליגת העל עד לסיום העונה עם אופציה לרכישה. ב-4 במרץ 2023 הבקיע את שער הבכורה שלו בליגת העל בתיקו 1-1 נגד בני סכנין. בסיום העונה מימשה אשדוד את האופציה על השחקן.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כפר סבא: כדורגלנים
קטגוריה:כדורגלני הפועל רעננה
קטגוריה:כדורגלני הפועל רמת השרון
קטגוריה:כדורגלני מועדון ספורט אשדוד
קטגוריה:ישראלים שנולדו ב-2000
מרי פיקפורד (קוקטייל)

קוקטייל מרי פיקפורד (באנגלית: Mary Pickford (cocktail)) הוא קוקטייל מתקופת היובש העשוי עם רום לבן, מיץ אננס טרי, גרנדין וליקר מרסקינו. הוא מוגש מעורבב היטב וצונן, לעיתים קרובות עם דובדבן מרסקינו מסוכר.

== היסטוריה ==
הקוקטייל נקראת על שם שחקנית הקולנוע הקנדית-אמריקאית מרי פיקפורד (1892–1979), אומרים שהוא נוצר עבורה בשנות ה-20 על ידי אדי וולק<ref></ref> או פרד קאופמן במלון נסיונל דה קובה בטיול שעשתה להוואנה עם צ'רלי צ'פלין ודאגלס פיירבנקס.<ref></ref>

== מרכיבים ==
* 5 ס"ל רום לבן
* 1 ס"ל מרסקינו
* 5 ס"ל מיץ אננס
* 2 ס"ל סירופ גרנדין

== הכנה ==
יוצקים את כל המרכיבים לשייקר, מגישים בכוס קוקטייל כשמקררים קודם לכן.

== ראו גם ==
* בלאדי מרי (קוקטייל)
* קווין מרי (קוקטייל)

== הערות שוליים ==

קטגוריה:קוקטיילים
קטגוריה:משקאות הקרויים על שם אישים
במרחק לטיפה

במרחק לטיפה (ביפנית: 泣きたい私は猫をかぶる) הוא סרט פנטזיה רומנטי בסגנון אנימה משנת 2020. הסרט בוים על ידי ג'וניצ'י סאטו וטומוטקה שיבאיאמה על בסיס תסריט מאת מארי אוקאדה. הסרט הופק על ידי סטודיו קולורידו,<ref></ref> אולפני האנימציה של טוהו ו-Twin Engine.

הקרנת הבכורה של הסרט הייתה מתוכננת בתחילה להתקיים בבתי הקולנוע ביפן ב-5 ביוני 2020, אך היא נדחתה בעקבות התפרצות מגפת הקורונה.<ref></ref> הסרט נמכר בהמשך לפלטפורמת הסטרימינג נטפליקס שהפכה אותו זמין לצופיה לראשונה ב-18 ביוני 2020.<ref></ref>

== תקציר העלילה ==
עלילת הסרט מתרחשת בעיר טוקונמה שבמרכז יפן ומתמקדת בנערה בת ה-14 מייו סאסאקי אשר מאוהבת בחבר לכיתה קנטו הינודה אשר נוהג להתעלם ממנה. ביום אחד מייו מקבלת מסכת נו קסומה ומסתורית אשר מעניקה לה את היכולת להפוך לחתול קטן לבן. מייו מחליטה לנצל את ההזדמנות לטובתה על מנת לבלות את זמנה כחתול יחד עם הינודה, ולספק לו תמיכה בתקופה בה הוא נאלץ להתמודד עם אתגרים שונים בחייו. העניינים מסתבכים לאחר שמסתבר שאחת מההשלכות של הכישוף היא שמייו לא מסוגלת יותר לחזור להיות בת אנוש.

== פסקול ==
המוזיקה בפסקול הסרט הולחנה על ידי מינה קובוטה.

שיר הנושא של הסרט, "Hana ni Bōrei" (הרוח שבפרח), ושיר הסיום של הסרט, "Usotsuki" (הירח השוכב), מבוצעים שניהם על ידי צמד הרוק היפני יורושיקה.<ref></ref>

== מאנגה ==
הסרט זכה גם לעיבוד מאנגה שיצא לשווקים עוד במהלך שנת 2020.<ref></ref>

== קישורים חיצוניים ==
* (ביפנית)

* 

==הערות שוליים==

קטגוריה:נטפליקס: סרטים
קטגוריה:סרטי 2020
קטגוריה:סרטי אנימה מ-2020
קטגוריה:סרטי אנימה
קטגוריה:סרטים שלא יצאו לאקרנים בעקבות מגפת הקורונה
דובדבן מיובש

דובדבנים מיובשים
דובדבנים מיובשים (באנגלית: Dried cherry) הם סוג של פירות יבשים. הם מורכבים מדובדבנים שעברו תהליך ייבוש.

== ייצור ==
שיטה אחת לייצור תעשייתי של דובדבנים מיובשים כוללת טבילתם תחילה בתמיסה רותחת של 2-0.5% נתרן פחמתי (NaCO <sub>3</sub>) למשך עד 20 שניות, ולאחר מכן שטיפה במים קרירים; זה יוצר סדקים קטנים בעור (קליפת) הדובדבן ומזרז את תהליך הייבוש. כמה חומרים אפשריים אחרים לתמיסת הטבילה כוללים אתיל אולאט (Ethyl oleate) ואלכוהול אולייל. הוספת אלקליות כמו אשלגן קרבונט (K <sub>2</sub> CO <sub>3</sub>) לטבילה כזו לא הוכחה כבעלת השפעה חיובית על זמן הייבוש. תוצאות כאלה כבר הוכחו במחקר מדעי בשנות ה-40.<ref name="ReferenceA"></ref> דובדבנים מיובשים עשויים להיות מיוצרים גם על ידי ייבוש בהקפאה או ייבוש באוויר. <ref></ref> לאחר ייבוש, יש להם בדרך כלל תכולת לחות של כ-25%.<ref name="ReferenceA" /> הוספת גופרית דו-חמצנית (SO <sub>2</sub>) עשויה לעזור לשפר את שימור הצבע והטעם לאורך תקופות אחסון ארוכות.<ref name="DeLong 1992 p=29"></ref>

זנים מתוקים המומלצים לייבוש כוללים למברט, רויאל אן, נפוליאון, ואן או בינג; זני טארט המומלצים לייבוש כוללים את Early Richmond או Large Montmorency. הניסויים המתועדים הראשונים בניסיון לייבש דובדבנים חמוצים מונמורנסי בוצעו בסוף שנות ה-70 על ידי פרופסורים אוניברסיטת המדינה של יוטה. לאחר ייבוש הדובדבנים, גלגלו אותם בסוכר ולאחר מכן נדגמו כ"דובדבני שלג".<ref></ref>

== שימושים קולינריים ==
אנשי "אומת העורב" (Crow Nation) במונטנה משתמשים לעיתים קרובות בדובדבנים מיובשים טחונים דק בייצור פמיקאן.<ref></ref>

== ערך רפואי ==
עוד בימי קדם, פליניוס הזקן זיהה שלדובדבנים מיובשים יש השפעה משתנת. הוא הזכיר אותם בקצרה בתיאורו על צמחי מרפא שנמצאו בספרים XX-XXVII של תולדות הטבע.<ref></ref>

== לקריאה נוספת ==
<div class="mw-content-ltr">
* 
* 
* 
* 
* 
* 
</div>

== הערות שוליים ==

קטגוריה:פירות מאכל
ג'ון ליץ' (מתמטיקאי)

ג'ון ליץ (באנגלית: John Leech; 21 ביולי 1926 וייברידג', סארי – 28 בספטמבר 1992 סקוטלנד) היה מתמטיקאי בריטי שעסק בתורת המספרים, בגאומטריה ובתורת הקבוצות הקומבינטורית. הוא ידוע בעיקר בזכות גילוי סריג העלוקה ב-1965. הוא גם גילה את Ta(3) ב-1957. ליץ' היה נשוי לג'ניפר האסלגרוב, מדענית רדיו בריטית.

== קישורים חיצוניים ==

קטגוריה:מתמטיקאים בריטים
קטגוריה:בריטים שנולדו ב-1926
קטגוריה:בריטים שנפטרו ב-1992
ויסאם א-טוויל

ויסאם א-טוויל (בערבית: وسام الطويل, בתעתיק מדויק: וסאם אלטויל; ידוע גם בשם: חאג' ג'וואד; 1970 – 8 בינואר 2024) היה מחבל לבנוני, מפקד בכיר בכוח רדואן של ארגון הטרור חזבאללה. נהרג בח'ירבת סלם, לבנון, בסיכול ממוקד במהלך הלחימה בחזית הצפונית במלחמת חרבות ברזל.

==ביוגרפיה==
א-טוויל נולד בשנת 1970, הוא הצטרף לחזבאללה בגיל צעיר. ב-2006 השתתף בחטיפת חיילי צה"ל בגבול לבנון שהובילה לפרוץ מלחמת לבנון השנייה. במהלך מלחמת האזרחים בסוריה מילא תפקיד מרכזי בתמיכה בממשלת סוריה בראשות בשאר אל-אסד, היה אחראי לפיגוע בצומת מגידו במרץ 2023, שבו ישראלי נפצע קשה. עד למותו שימש מפקד בכיר בכוח רדואן של חזבאללה והיה אחראי לתקיפת יב"א 506 בהר מירון, שאירעה יומיים לפני הריגתו.

הוא גיסו של חסן נסראללה, מזכ"ל חזבאללה.

=== הריגתו ===
ב-8 בינואר 2024 נהרג בסיכול ממוקד על ידי תקיפת כטב"ם שפגע במכוניתו מאות מטרים מביתו בעיירה ח'ירבת סלם. עד להתנקשות בטאלב סאמי עבדאללה ב-12 ביוני 2024, א-טוויל היה בין הקצינים הבכירים ביותר בחזבאללה שנהרגו במהלך מלחמת חרבות ברזל.

== קישורים חיצוניים ==

* 
* 

== הערות שוליים ==

קטגוריה:החזית הצפונית במלחמת חרבות ברזל
קטגוריה:פעילי חזבאללה שנהרגו בידי ישראל
קטגוריה:אישים שנהרגו בתקיפות אוויריות ישראליות
קטגוריה:מלחמת חרבות ברזל: אישים
קטגוריה:לבנונים שנולדו ב-1970
קטגוריה:לבנונים שנפטרו ב-2024
קטגוריה:צור
לדיסלב ליפיץ'

לדיסלב ליפיץ (בסלובנית: Ladislav Lipič; נולד ב-30 בנובמבר 1951) הוא גנרל סלובני בדימוס, אשר כיהן כראש המטה הכללי הסלובני בין השנים 2001–2006, וכשגריר סלובניה בהונגריה בין 2006–2008.

==ביוגרפיה==
ליפיץ' נולד במורסקי סובוטה ב-30 בנובמבר 1951. ב-1977 הוא התגייס להגנה הטריטוריאלית של סלובניה. ב-1991 הוא השתתף במלחמת עשרת הימים, שבסופה זכתה סלובניה בעצמאות. ב-1994 הוא מונה למפקד ההגנה הטריטוריאלית במחוז מזרח שטיריה. בנובמבר 1997 הוא מונה לראש מחלקת הלוגיסטיקה של הצבא הסלובני. ב-1 בדצמבר 2000 הוא מונה לסגן ראש המטה הכללי הסלובני. ב-1 במרץ 2001 הוא קודם לתפקיד ראש המטה הכללי. הוא כיהן בתפקיד עד 1 ביוני 2006. לאחר מכן מונה לשגריר סלובניה בהונגריה. הוא סיים את תפקידו זה בדצמבר 2008. לאחר מכן מונה כיועצו של הנשיא דנילו טורק לענייני הגנה.

==קישורים חיצוניים==

* [http://nato.gov.si/eng/topic/nato-summit-prague/slovenia-nato/slovene-delegation/lipic/ לדיסלב ליפיץ'] באתר נאט"ו

קטגוריה:אנשי צבא יוגוסלבים
קטגוריה:מפקדי צבאות סדירים בעת החדשה: אישים
קטגוריה:גנרלים סלובנים
קטגוריה:ילידי 1951
האספה המחוקקת של אנדרה פרדש

האספה המחוקקת של אנדרה פרדש או אנדרה פרדש וידאהן סבהה (בהינדי: आन्ध्र प्रदेश विधान सभा; בטלוגו ఆంధ్రప్రదేశ్ శాసనసభ), היא הפרלמנט המדינתי של אנדרה פרדש. באספה חברים 175 נציגים, הנבחרים ממחוזות בחירה.

== היסטוריה ==
האספה המחוקקת של אנדרה פרדש הוקמה ב-1 באוקטובר 1953, עם פיצול אנדרה ממדינת מדראס למדינה נפרדת. מספר חברי האספה המחוקקת נקבע ל-140 חברים, מספר שהוגדל ב-1955 ל-194 חברים.

ב-1956 תחת חוק ארגון מחדש של המדינות, אוחדו המחוזות דוברי טלוגו של היידראבאד עם אנדרה, ששמה שונה לאנדרה פרדש. האספה הוגלה ל-302 חברים, בהם אחד ממונה. בבחירות הראשונות שנערכו לאחר האיחוד, ב-1957, הוגדלה האספה ל-288 חברים, שנבחרו מ-218 מחוזות בחירה.
 
ביולי 1959 הוקמה מועצה מחוקקת (בית עליון) במדינה, אך המועצה בוטלה ב-1985.

ב-1959 נערך שינוי בגבולות אנדרה פרדש ומדראס, בו יושבו מחלוקות גבול בין שני המדינות. 319 כפרים ואזור חורש הועבר מאנדרה פרדש למדראס, ו-148 כפרים הועברו לאנדרה פרדש. כתוצאה מכך נערכו שינויים במחוזות הבחירה בגבול המדינות, ומושב אחד נגרע מהאספה המחוקקת של אנדרה פרדש, שירדה מ-301 חברים נבחרים ל-300, ואחד הוסף ל.

בבחירות לאספה ב-1967 נקבע מספר חברי האספה על 287.

ביוני 2014 פוצלו 11 מחוזות מהמדינה והפכו למדינה נפרדת בשם טלנגאנה. בעקבות כך, תוצאות הבחירות לאספה המחוקקת ב-2014 פוצלו בין שתי המדינות, כאשר באספה המחוקקת של אנדרה פרדש מכהנים 175 חברים, בעוד 119 חברים מכהנים ב.

== משכן ==
ב-1953 שוכנה האספה בבירת אנדרה, קורנול. ב-1956 הועברה בירת המדינה להיידראבאד, ומשכן האספה המוחקקת נקבע שם. בעקבות פיצול אנדרה פרדש וטלנגאנה ב-2014 נקבע כי היידראבאד תוסיף לשמש כבירתם המשותפת לתקופה שלא תעלה על עשר שנים, וב-2016 עברה האספה המחוקקת ל. בית האספה באמארווטי נחנך ב-2 במרץ 2017.

== הרכב נוכחי ==
ההרכב הנוכחי של האספה המחוקקת של אנדרה פרדש היא האספה המחוקקת ה-16, שנבחרה ב-2024. בהרכב שולטת הברית הדמוקרטית הלאומית, קואליציית מפלגות שבאנדרה פרדש הדומיננטית שבהן היא הטלוגו דזאם, המחזיקה ב-135 מושבים מתוך 164 המושבים של הברית. מפלגת הג'אנה סנג מחזיקה ב־21 מושבים ומפלגת העם ההודית מחזיקה ב־8 מושבים. מפלגת YSR קונגרס שבאופוזיציה מחזיקה ב-11 מושבים. 

האספה בוחרת את 11 נציגי אנדרה פרדש ברג'יה סבהה.

== קישורים חיצוניים ==

* 

* 

== הערות שוליים ==

קטגוריה:אנדרה פרדש
אנדרה פרדש
קטגוריה:בתים תחתונים
מפעל האמייל של שינדלר המוזיאון

שינדלר"]]
מפעל האמייל של [[אוסקר שינדלר]]
ספר מבקרים: "הוּא יִשְׁפֹּט בְּקֶרֶב הָאֻמּוֹת וְיוֹכִיחַ עַמִּים רַבִּים. הֵם יְכַתְּתוּ חַרְבוֹתֵיהֶם לְאִתִּים וַחֲנִיתוֹתֵיהֶם לְמַזְמֵרוֹת. לֹא תִּשָּׂא אֻמָּה עַל אֻמָּה חֶרֶב, וְלֹא יִלְמְדוּ עוֹד מִלְחָמָה"
מפעל האמייל של אוסקר שינדלר (באנגלית: Oskar Schindler's Enamel Factory, בפולנית: Fabryka Emalia Oskara Schindlera) הוא מפעל ייצור חלקי מתכת שפעל בעבר בקרקוב. כיום המקום משמש כמוזיאון.

== רקע ==
מה שהיה בעבר המפעל המפורסם של אוסקר שינדלר שהתפרסם בסרט “רשימת שינדלר” מאכלס כיום שני מוזיאונים: מוזיאון שואה העוסק בעיקר באימת החיים היהודים בקרקוב תחת הכיבוש הנאצי ובאופן כללי בכיבוש הנאצי של פולין וקרקוב, ומוזיאון אמנות. המוזיאון ששוכן באזור ששימש בעבר כמשרדים ומתאר את חיי היהודים ותושבי קרקוב האחרים תחת הכיבוש הנאצי ואת פועלו של אוסקר שינדלר. המוזיאון השני ממוקם בתוך מה שהיו בעבר אולמות הייצור הוא מוזיאון לאמנות בת זמננו<ref></ref>.

== היסטוריה ==
מפעל האמייל של אוסקר שינדלר (בפולנית: Fabryka Emalia Oskara Schindlera) הוא מפעל ברזל לשעבר בקרקוב. כיום הוא מארח שני מוזיאונים: מוזיאון קרקוב לאמנות מודרנית בפולין, הממוקם בבתי המלאכה הישנים, וסניף של המוזיאון לתולדות העיר קרקוב, הממוקם ברחוב Lipowa 4 ברובע זבלוסיה, בבניין המנהלי של מפעל האמייל לשעבר הידוע. בתור Deutsche Emailwarenfabrik של אוסקר שינדלר (DEF), כפי שניתן לראות בסרט "רשימת שינדלר". פעל כאן לפני DEF היה המפעל הראשון של Malopolska של כלי אמייל ומוצרי מתכת של חברה בע"מ, שנוסד במרץ 1937. בשנת 2007, הוחלט להעביר את הבניין המנהלי של מפעל כלי האמייל לשעבר למוזיאון ההיסטוריה של העיר קרקוב, שנבנה על מקל. ליפובה 4 בקרקוב, סניף ליצירת תערוכת קבע המתעדת את תקופת הכיבוש הגרמני של העיר 1939–1945. התערוכה הקבועה בנושא זה המוצגת בסניף נקראת קרקוב - תקופת העבודה 1939–1945. מטרת המוזיאון היא להציג את ההיסטוריה של המפעל ב-ul. ליפובה בהקשר היסטורי רחב יותר. 45 חדרי תצוגה מציגים את קרקוב ותושביה במהלך מלחמת העולם השנייה. התערוכה מחולקת למספר חלקים המוקדשים לנושאים ספציפיים: מלחמת 1939, תפקידה של קרקוב כמרכז הכוח של הגנרל גנרל, חיי היומיום של התושבים, גורלם של יהודי קרקוב, האזור הסודי, כמו גם ההיסטוריה של עובדי המפעל וסיפורו של אוסקר שינדלר עצמו. את תערוכות המוזיאון משלימים תצלומים עשירים ומסמכים ארכיוניים שנאספו מפולין ומחוצה לה. הסניף נפתח רשמית ב-10 ביוני 2010. בבניין המפעל של שינדלר נבנה גם המוזיאון לאמנות מודרנית.<ref></ref>
==ראו גם==
* אוסקר שינדלר

==קישורים חיצוניים==

* [https://muzeumkrakowa.pl/en/branches/oskar-schindlers-enamel-factory מפעל האמייל של אוסקר שינדלר, סניף המוזיאון של קרקוב]

== הערות שוליים ==

קטגוריה:קרקוב
קטגוריה:פולין: מוזיאונים להנצחת השואה
קטגוריה:מוזיאונים לאמנות
קטגוריה:קרקוב: מבנים
קטגוריה:קרקוב במלחמת העולם השנייה
אלויז שטיינר

אלויז שטיינר (בסלובנית: Alojz Šteiner; נולד ב-22 ביוני 1957) הוא גנרל סלובני בדימוס, אשר כיהן כראש המטה הכללי הסלובני בין 2009–2012.

==ביוגרפיה==
שטיינר נולד ב-22 ביוני 1957 בעיירה פויסקה קסטה. ב-1977 החל ללמוד בבית הספר לחי"ר ולקציני מילואים. בנובמבר 1978 הוא החל לשרת כלוטננט משנה בהגנה הטריטוריאלית של סלובניה. במהלך מלחמת עשרת הימים ב-1991, הוא שימש כסגן מפקד כוחות ההגנה הטריטוריאלית במריבור. בדצמבר 1992 הוא מונה למפקד כוחות ההגנה הטריטוריאלית במריבור, וכיהן בתפקיד עד יולי 1994. לאחר מכן החל לשרת במטה הכללי של צבא סלובניה, ובין 1997-1998 שימש כראש המחלקה לארגון מחדש של הכוחות המזוינים. בין השנים 1998–2000 הוא שימש כמפקד הפיקוד ה-3. בדצמבר 2006 הוא מונה לסגן ראש המטה הכללי הסלובני.

ב-23 באפריל 2009, שרת ההגנה לוביצה ילושיץ' בחרה את שטיינר לתפקיד ראש המטה הכללי החדש. הבחירה עוררה בסלובניה האשמות בנפוטיזם, שכן ילושיץ' ושטיינר נחשבו לידידים קרובים. כמו כן, נחשף כי שטיינר מעל בעבר בכספים צבאיים. הוא לא נשפט על עבירה זו, מכיוון שחלה עליה התיישנות. בינואר 2010, עלה שמו של שטיינר בקשר לפרשת פטריה - פרשה שזעזעה את ההנהגה הפוליטית והצבאית בסלובניה. נחשף כי שטיינר הציע להשמיד את אחד המסמכים המרשיעים בפרשה, אולם שטיינר טען שהצעתו נבעה מכך שהמסמך הכיל מידע מסווג.

ב-15 במאי 2011, איגוד החיילים הסלובנים פרס הודעה פומבית, בה קרא לממשלת סלובניה לפטר את שטיינר, מאחר שלטענתו, הוא מתעלם באופן סדיר ועקבי מזכויותיהם של החיילים. שטיינר דחה את ההאשמה, והגיש תביעת דיבה נגד נשיא האיגוד גוויד נובאק. ב-27 בפברואר 2012 הוא סיים את הקדנציה שלו כראש המטה הכללי. שטיינר משמש כיום כנשיא איגוד הקצינים הסלובניים.

==קישורים חיצוניים==

==הערות שוליים==

קטגוריה:אנשי צבא יוגוסלבים
קטגוריה:מפקדי צבאות סדירים בעת החדשה: אישים
קטגוריה:גנרלים סלובנים
קטגוריה:ילידי 1957
המועצה המחוקקת של אנדרה פרדש

המועצה המחוקקת של אנדרה פרדש (בהינדי: प्रदेश विधान विधान परिषद; באנגלית: Andhra pardesh Legislative Council) היא הבית העליון של בית המחוקקים המדינתי של אנדרה פרדש.

== היסטוריה ==
המועצה המחוקקת של אנדרה פרדש הוקמה לראשונה ביולי 1959, אך המועצה בוטלה ב-1985, לאחר שהטלוגו דזאם עלתה לשלטון.

בינואר 1990, לאחר שהאספה עברה לשליטת הקונגרס הלאומי ההודי, העבירה האספה החלטה להקמתה מחדש של מועצה מחוקקת, אך ההחלטה לא קודמה.

בינואר 2005 עברה חקיקה בפרלמנט ההודי שהקימה מחדש את המועצה המחוקקת כגוף בן 90 חברים, והיא הוקמה מחדש ב-30 במרץ 2007.

ביוני 2014 פוצלו 11 מחוזות מהמדינה והפכו למדינה נפרדת בשם טלנגאנה. בעקבות כך, תוצאות המועצה המחוקקת פוצלה בין שתי המדינות, כאשר במועצה המחוקקת של אנדרה פרדש מכהנים 50 חברים, בעוד 40 חברים מכהנים ב. במרץ 2015 הוגדלה המועצה ל-58 חברים.

בינואר 2020 העבירה האספה המחוקקת של אנדרה פרדש ברוב הדרוש של שני שלישים החלטה לביטול המועצה, והבקשה הועברה לעיון הפרלמנט ההודי. בנובמבר 2021, לאחר שה-YSR קונגרס השיגה רוב במועצה, העבירה האספה החלטה המבטלת את ההחלטה הקודמת וקוראת להשארת המועצה.

== הרכב ==
חברי המועצה המחוקקת נבחרים בחלוקה הבאה: 20 נבחרים על ידי האספה המחוקקת של אנדרה פרדש, 20 על ידי גופי שלטון מקומי, 5 על ידי בעלי השכלה גבוהה, 5 על ידי מורי מוסדות להשכלה גבוהה, ו-8 ממונים על ידי המושל.

== קישורים חיצוניים ==

== הערות שוליים ==

אנדרה פרדש
קטגוריה:אנדרה פרדש
קטגוריה:בתים עליונים
דובראן בוז'יץ'

דובראן בוז'יץ (בסלובנית: Dobran Božič; נולד ב-22 בספטמבר 1964) הוא גנרל סלובני בדימוס, אשר כיהן כראש המטה הכללי הסלובני בין השנים 2012–2014. 

==ביוגרפיה==
בוז'יץ' נולד בליובליאנה ב-22 בספטמבר 1964. ב-1993 הוא התגייס לצבא סלובניה ושרת כמפקד המחלקה הסלובנית בכוח קוסובו. במאי 2007 הוא מונה לסגן מפקד כוחות נאט"ו בקוסובו. ביולי 2009, הוא מונה למפקד הבריגדה ה-1. הוא כיהן בתפקיד עד ינואר 2011, אז מונה למפקד מחלקה שנשלחה לאפגניסטן. ב-27 בפברואר 2012 הוא מונה לראש המטה הכללי הסלובני. הוא כיהן בתפקיד עד 12 באוקטובר 2014.

==קישורים חיצוניים==

* [https://www.nato.int/cps/en/natolive/who_is_who_85106.htm דובראן בוז'יץ'] באתר נאט"ו

קטגוריה:מפקדי צבאות סדירים בעת החדשה: אישים
קטגוריה:גנרלים סלובנים
קטגוריה:ילידי 1964
סאול קוקו

סאול קוקו (בספרדית: Saúl Coco; נולד ב-9 בפברואר 1999) הוא כדורגלן ספרדי-משווני המשחק בעמדת הבלם בטורינו.

==קריירת מועדונים==
קוקו נולד בלנסרוטה, האיים הקנריים לאב מגינאה המשוונית ממוצא ניגרי שאימן בקבוצת כדורגל מקומית ואם ספרדייה. קוקו התחיל לשחק כדורגל בקבוצות מקומיות באיים הקנריים עד שבגיל 17 הצטרף למחלקת הנוער של אספניול. באוגוסט הושאל להורטה מהליגה השלישית. ב-18 באוגוסט ערך את הופעת הבכורה שלו בקבוצה בניצחון 1-3 נגד פיגארס.

כשנה לאחר מכן חזר ללאס פאלמאס והצטרף לקבוצה השלישית של המועדון מליגה הרביעית. ב-6 במרץ 2021 ערך את הופעת הבכורה שלו בקבוצה הבוגרת בתיקו 1-1 נגד ראיו ואיקאנו. ב-15 ביוני 2022 חתם לשלוש שנים בקבוצה והצטרף לקבוצה הבוגרת. ב-15 באפריל 2023 הבקיע את שער הבכורה שלו בהפסד 2-1 לגרנדה.

ב-17 ביולי 2024 חתם בטורינו מהסרייה א' תמורת 7.5. מיליון אירו.

==קריירה בינלאומית==
קוקו זכאי לייצג שלוש מדינות: ספרד, גינאה המשוונית וניגריה. באוגוסט נענה לזימון שקיבל לנבחרת גינאה המשוונית.

ב-3 בספטמבר 2017 ערך את הופעת הבכורה שלו בנבחרת בהפסד 2-1 ל. ב-7 באוקטובר 2021 הבקיע את שער הבכורה שלו בנבחרת בניצחון 0-2 נגד .

==תארים==
; אישיים
*שער החודש בלה ליגה: אוקטובר 

==קישורים חיצוניים==

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:גינאה המשוונית: כדורגלנים
קטגוריה:גינאה המשוונית: בלמי כדורגל
קטגוריה:כדורגלני לאס פאלמאס
קטגוריה:כדורגלני טורינו
קטגוריה:כדורגלני נבחרת גינאה המשוונית
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ספורטאים זרים באיטליה
קטגוריה:ספורטאים ספרדים באיטליה
קטגוריה:ספרדים שנולדו ב-1999
אנדריי אוסטרמן (גנרל סלובני)

אנדריי אוסטרמן (בסלובנית: Andrej Osterman; נולד ב-4 באוקטובר 1960) הוא גנרל סלובני, אשר כיהן כראש המטה הכללי הסלובני בין 2014–2018.

==ביוגרפיה==
אוסטרמן נולד בקראן ב-4 באוקטובר 1960. ב-1981 הוא התגייס לצבא יוגוסלביה, ולאחר הכרזת העצמאות של סלובניה, ערק לצבא הסלובני והשתתף במלחמת עשרת הימים. בין 1993–1994 הוא שימש כמפקד בית הספר לקצינים. בין 1995–1999 הוא שימש כסגן ראש סוכנות המודיעין. בשנת 2002 הוא שימש כראש אגף כוח אדם במטה הכללי הסלובני. ב-10 באפריל 2012, הוא מונה לסגן ראש המטה הכללי הסלובני. ב-13 באוקטובר 2014 הוא מונה לראש המטה הכללי. ב-22 בפברואר 2018 הוא פוטר מהתפקיד, לאחר שצוות בוחנים של נאט"ו קבע שהצבא הסלובני אינו כשיר לקרב.

==קישורים חיצוניים==

* [https://www.nato.int/cps/en/natohq/who_is_who_113993.htm אנדריי אוסטרמן] באתר נאט"ו

==הערות שוליים==

קטגוריה:מפקדי צבאות סדירים בעת החדשה: אישים
קטגוריה:גנרלים סלובנים
קטגוריה:אנשי צבא יוגוסלבים
קטגוריה:ילידי 1960
לוקאש מנדש

לוקאס מישל מנדש (בפורטוגזית: Lucas Michel Mendes; בערבית: لوكاس ميشيل مينديز; נולד ב-3 ביולי 1990) הוא כדורגלן ברזילאי בעל אזרחות קטרית המשחק באל-וכרה בעמדת הבלם.

==קריירת מועדונים==
מנדש הוא בוגר קבוצת הנוער של קוריטיבה ובגיל 18 הצטרף לקבוצה הבוגרת. עד מהרה הפך לשחקן בקבוצה הבוגרת ושיחק במדיה 4 שנים.

ב-29 באוגוסט 2012 מנדש חתם לארבע שנים באולימפיק מרסיי תמורת 2 מיליון אירו ו-15% ממכירה עתידית של השחקן. ב-4 באוקטובר 2012 ערך את הופעת הבכורה שלו בקבוצה במשחק במסגרת שלב הבתים של הליגה האירופית נגד א.א.ל. לימסול, בו גם כבש שער. בקיץ מרסלו ביילסה מונה למאמן הקבוצה ומנדש נדחק מההרכב.

ב-12 באוגוסט 2014 חתם באל-ג'יש מליגת העל הקטרית, אחרי שסירב להצעה מוולנסיה. בשנת זכה עם הקבוצה בגביע יורש העצר. בקיץ המועדון התאחד עם לח'וויא לא-דוחייל.

==קריירה בינלאומית==
בנובמבר זומן לראשונה לסגל נבחרת קטר לאחר שהתאזרח במדינה אחרי 9 שנים ששיחק בליגה המקומית.

ב-23 בנובמבר 2023 ערך את הופעת הבכורה שלו בנבחרת בניצחון 0-3 נגד . זכה עם הנבחרת בגביע אסיה בכדורגל 2023 ונכלל בהרכב מצטייני הטורניר.

==תארים==
; א-דוחייל
*ליגת העל הקטרית: 
*הגביע הקטרי: 

; אל-ע'ראפה
*הגביע הקטרי: 

; נבחרת קטר
*גביע אסיה בכדורגל: 2023

; אישיים
*נבחרת מצטייני הטורניר: גביע אסיה בכדורגל 2023

==קישורים חיצוניים==

קטגוריה:כדורגלנים ברזילאים
קטגוריה:כדורגלנים קטרים
קטגוריה:בלמי כדורגל ברזילאים
קטגוריה:בלמי כדורגל קטרים
קטגוריה:מגני כדורגל ברזילאים
קטגוריה:מגני כדורגל קטרים
קטגוריה:קוריטיבה: כדורגלנים
קטגוריה:כדורגלני קוריטיבה
קטגוריה:כדורגלני אולימפיק מרסיי
קטגוריה:כדורגלני אל-ג'יש
קטגוריה:כדורגלני א-דוחייל
קטגוריה:כדורגלני אל-ע'ראפה
קטגוריה:כדורגלני אל-וכרה
קטגוריה:כדורגלני נבחרת קטר
קטגוריה:כדורגלני גביע אסיה 2023
קטגוריה:ספורטאים ברזילאים בצרפת
קטגוריה:ברזילאים שנולדו ב-1990
קטגוריה:קטרים שנולדו ב-1990
אלן גדר

אלן גדר (בסלובנית: Alan Geder; נולד ב-21 באוגוסט 1958) הוא גנרל סלובני, אשר שימש כסגן ראש המטה הכללי הסלובני במהלך שנת 2010–2011, ושוב בין 2015–2018. במהלך שנת 2018, הוא אף שימש כרמטכ"ל בפועל.

==ביוגרפיה==
גדר נולד בלנדאווה ב-21 באוגוסט 1958. ב-1988 הוא התגייס לצבא יוגוסלביה ושרת בהגנה הטריטוריאלית של סלובניה. ב-1991 הוא השתתף במלחמת עשרת הימים לעצמאות סלובניה. לאחר המלחמה, שימש כסגן מפקד ההגנה הטריטוריאלית של מורסקה סובוטה. בין 1992–1995 הוא שימש כמפקד גדוד השריון ה-74. בין 1994–1999 שימש כמפקד הפיקוד ה-4. במהלך שנת 1999, שימש כמפקד הבריגדה ה-82. בין 2005–2006 הוא שהה בבוסניה והרצגובינה כחלק מכוח שמירת השלום של נאט"ו. בין 2010–2011 הוא שימש כסגן ראש המטה הכללי הסלובני. בין 2011–2015 הוא שימש כנציג סלובניה בוועדות הצבאיות של נאט"ו והאיחוד האירופי. ב-2015 הוא חזר לכהן כסגן הרמטכ"ל.

ב-22 בפברואר 2018, לאחר שהרמטכ"ל אנדריי אוסטרמן פוטר, גדר מונה לרמטכ"ל הזמני. הוא כיהן בתפקיד עד 28 בפברואר של אותה שנה, אז החליפה אותו בתפקיד אלנקה ארמנץ.

==קישורים חיצוניים==

* [https://www.nato.int/cps/en/natohq/who_is_who_69713.htm אלן גדר] באתר נאט"ו

קטגוריה:מפקדי צבאות סדירים בעת החדשה: אישים
קטגוריה:גנרלים סלובנים
קטגוריה:אנשי צבא יוגוסלבים
קטגוריה:בוגרי מכללת המלחמה של צבא ארצות הברית
קטגוריה:ילידי 1958
פליקס, רוזן מונפזאט

פליקס הנריק ולדימיר כריסטיאן, רוזן מונפזאט (בדנית: Felix Henrik Valdemar Christian greve af Monpezat; נולד ב-22 ביולי 2002) הוא נסיך דני, בנו של יואכים, נסיך דנמרק, ונכדה של מרגרטה השנייה, מלכת דנמרק. הוא השביעי בסדר הירושה לכתר הדני.

==ביוגרפיה==
פליקס נולד בקופנהגן ב-22 ביולי 2002. אביו הוא יואכים, נסיך דנמרק, בנה השני של מרגרטה השנייה, מלכת דנמרק. אימו, אלכסנדרה מנלי, היא ילידת הונג קונג. ב-2005, התגרשו הוריו. לפליקס ישנו אח גדול בשם ניקולאי. כמו כן, יש לו שני אחים למחצה מנישואיו השניים של אביו למריה קבלייה: הנריק ואתנה.

עם לידתו, פליקס היה הרביעי בסדר הירושה לכתר הדני, אחרי אביו, דודו המלך פרדריק, ואחיו הגדול. לאחר לידתם של ארבעת בני דודיו, הוא ירד למקום השמיני. עם המלכתו של דודו, עלה למקום השביעי. 

ב-2008 החל פליקס ללמוד בבית הספר Krebs' Skole בקופנהגן. באוגוסט 2018 הוא החל ללמוד בגימנסיה Gammel Hellerup. באוגוסט 2022, פליקס החל את התוכנית הבינלאומית לספנות וסחר בבית הספר לעסקים של קופנהגן. באוקטובר 2023 הוא שינה את תחום לימודיו למנהל עסקים וניהול שירותים.

מאז 2010, פליקס ואחיו ניקולאי מחזיקים קרן כספית משלהם, הנקראת "קרן ניקולאי ופליקס", ומחלקת מענקים שונים. בעבר, הקרן הייתה רשומה על שם הוריהם, ונקראה "הקרן של הנסיך יואכים והנסיכה אלכסנדרה".

==תואר==
עם לידתו, קיבל פליקס את התואר "נסיך דנמרק". ב-30 באפריל 2008, הוסיפה המלכה מרגרטה לכל צאצאיה את התואר "רוזן מונפזאט", על שם סבה שהחזיק בתואר זה. ב-1 בינואר 2023, המלכה החליטה במפתיע, לשלול מכל ילדיו של הנסיך יואכים את התואר "נסיך דנמרק" ולהותיר להם את התואר "רוזן מונפזאט" בלבד.

==אילן יוחסין==

==קישורים חיצוניים==

* [https://www.kongehuset.dk/den-kongelige-familie/he-greve-felix/ העמוד הרשמי של הרוזן פליקס] באתר משפחת המלוכה

==הערות שוליים==

קטגוריה:רוזנים
קטגוריה:אצולה דנית
קטגוריה:בית שלזוויג-הולשטיין-זונדרבורג-גליקסבורג
קטגוריה:דנים שנולדו ב-2002
סדיל רמדאני

סדיל רמדאני (באינדונזית: Saddil Ramdani; נולד ב-2 בינואר 1999) הוא כדורגלן אינדונזי המשחק בעמדת הקשר בסבה מליגת העל המלזית.

==קריירת מועדונים==
כאשר רמדאני סיים את לימודיו בבית הספר היסודי, עזב את ראהה עיר הולדתו לקנדרי בירת מחוז דרום-מזרח סולאווסי ושיחק בקבוצת הכדורגל המקומית. בשנת הצטרף לאקדמית הכדורגל אסיפא אותה מנהל קפטן נבחרת אינדונזיה לשעבר אג'י סנטוסו.

בשנת עוד בטרם סיים את לימודיו בתיכון חתם בפרסלה למונגן מליגת העל האינדונזית. באוקטובר הבקיע את שערו הראשון בקבוצה בניצחון 0-3 נגד באלי יונייטד. בשני העונות בהן שיחק בקבוצה היה תלמיד בתיכון הנמצא במרחק של שלוש שעות נסיעה מהמגרש של פרסלה.

בינואר סאדיל חתם בסרי פהנג מליגת העל המלזית. בעונתו היחידה בקבוצה רשם 21 הופעות וכבש שני שערים.

בינואר חזר לאינדונזיה כאשר חתם בבהאינגקארה קבוצה הנמצאת בבעלות משטרת אינדונזיה. במדי הקבוצה שיחק רק 3 משחקים מאחר שהליגה נעצרה בעקבות התפרצות מגפת הקורונה באינדונזיה.

בעונת חתם בסבה המלזית. ב-13 במרץ ערך את הופעת הבכורה שלו בקבוצה בהפסד 1-0 לפטאלינג ג'יה סיטי. שלושה ימים לאחר מכן, כבש את שערו הראשון בקבוצה בהפסד 2-1 לפהנג.

==קריירה בינלאומית==
ב-21 במרץ 2007 ערך את הופעת הבכורה שלו בנבחרת אינדונזיה במשחק נגד . ב-14 ביוני 2022 הבקיע את שער הבכורה שלו בנבחרת בניצחון 0-7 נגד במסגרת מוקדמות גביע אסיה בכדורגל 2023.

==קישורים חיצוניים==

קטגוריה:כדורגלנים אינדונזים
קטגוריה:קשרי כדורגל אינדונזים
קטגוריה:חלוצי כדורגל אינדונזים
קטגוריה:כדורגלני פהנג
קטגוריה:כדורגלני נבחרת אינדונזיה
קטגוריה:כדורגלני גביע אסיה 2023
קטגוריה:ספורטאים זרים במלזיה
קטגוריה:ילידי 1999
קטגוריה:אינדונזים שנולדו במאה ה-20
הנריק, רוזן מונפזאט

הנריק ולדימיר כריסטיאן אלאין, רוזן מונפזאט (בדנית: Henrik Carl Joachim Alain greve af Monpezat; נולד ב-4 במאי 2009) הוא נסיך דני, בנו של יואכים, נסיך דנמרק, ונכדה של מרגרטה השנייה, מלכת דנמרק. הוא השמיני בסדר הירושה לכתר הדני.

==ביוגרפיה==
הנריק נולד בקופנהגן ב-22 ביולי 2002. אביו הוא יואכים, נסיך דנמרק, בנה השני של מרגרטה השנייה, מלכת דנמרק. אימו, מריה קבלייה, היא ילידת צרפת. יש לו אחות צעירה בשם אתנה, ושני אחים למחצה מנישואיו הקודמים של אביו: ניקולאי ופליקס. הנריק הוא השמיני בסדר הירושה לכתר הדני, אחרי ארבעת בני דוֹדוֹ המלך, אביו ושני אחיו הגדולים.

ב-26 ביולי 2009, הנריק הוטבל לנצרות הלותרנית בכנסיית Møgeltønder. על פי מסורת משפחת המלוכה הדנית, שמותיו לא נחשפו עד הטבילה. באוגוסט 2015 הוא החל ללמוד ב-Sct. Joseph Søstrenes Skole, בית ספר פרטי קתולי בקופנהגן. ב-2019 עברה משפחתו לפריז, והנריק החל ללמוד בבית הספר EIB Monceau ברובע השמיני.

==תואר==
עם לידתו, קיבל הנריק את התארים "נסיך דנמרק ורוזן מונפזאט". ב-1 בינואר 2023, המלכה החליטה במפתיע, לשלול מכל ילדיו של הנסיך יואכים את התואר "נסיך דנמרק" ולהותיר להם את התואר "רוזן מונפזאט" בלבד.

==קישורים חיצוניים==

* [https://www.kongehuset.dk/en/the-royal-family/he-count-henrik/ העמוד הרשמי של הרוזן הנריק] באתר משפחת המלוכה

==הערות שוליים==

קטגוריה:רוזנים
קטגוריה:אצולה דנית
קטגוריה:בית שלזוויג-הולשטיין-זונדרבורג-גליקסבורג
קטגוריה:ילידי 2009
למין קמארה

ממאדו למין קמארה (בצרפתית: Mamadou Lamine Camara; נולד ב-1 בינואר 2004 בדיולולו שבסנגל) הוא כדורגלן סנגלי יליד המשחק בעמדת הקשר בקבוצת מץ מליגת העל הצרפתית ובנבחרת סנגל.

== קריירת מועדונים ==
קמארה גדל במחלקות הנוער של גלאקסי FA, קאזה ספורטס וז'נרסיון פוט. בשנת 2021 החל לשחק בקבוצה הבוגרת של ז'נרסיון פוט במסגרת ליגת העל הסנגלית. ב-1 בפברואר 2023 חתם על חוזה לשלוש שנים וחצי במץ מליגת המשנה הצרפתית. בתום עונת העפיל עם המועדון לליגת העל הצרפתית.

== קריירה בינלאומית ==
ב-13 ביולי 2022 ערך קמארה את הופעת הבכורה שלו בנבחרת סנגל, בניצחון על נבחרת אסוואטיני במסגרת אליפות אפריקה הדרומית. במשחק זה הבקיע את שער הבכורה שלו בנבחרת.

נכלל בסגל נבחרת סנגל לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים סנגלים
קטגוריה:קשרי כדורגל סנגלים
קטגוריה:כדורגלני מץ
קטגוריה:כדורגלני נבחרת סנגל
קטגוריה:כדורגלני גביע אפריקה לאומות 2023
קטגוריה:סנגלים שנולדו ב-2004
אתנה, רוזנת מונפזאט

אַתֶנָה מרגרטה פרנסואז מריה, רוזן מונפזאט (בדנית: Athena Marguerite Françoise Marie greve af Monpezat; נולדה ב-24 בינואר 2012) היא נסיכה דנית, בתו של יואכים, נסיך דנמרק, ונכדתה של מרגרטה השנייה, מלכת דנמרק. היא התשיעית בסדר הירושה לכתר הדני.

==ביוגרפיה==
אתנה נולדה בקופנהגן ב-24 בינואר 2012. אביה הוא יואכים, נסיך דנמרק, בנה השני של מרגרטה השנייה, מלכת דנמרק. אימה, מריה קבלייה, היא ילידת צרפת. יש לה שלושה אחים גדולים ממנה: ניקולאי, פליקס והנריק. אתנה היא התשיעית בסדר הירושה לכתר הדני, אחרי ארבעת בני דודהּ המלך, אביה ושלושת אחיה הגדולים.

באוגוסט 2017 היא החלה ללמוד ב-Sct. Joseph Søstrenes Skole, בית ספר פרטי קתולי בקופנהגן. ב-2019 עברה משפחתה לפריז, ואתנה החלה ללמוד בבית הספר EIB Monceau ברובע השמיני.

==תואר==
עם לידתה, קיבלה אתנה את התארים "נסיכת דנמרק רוזנת מונפזאט". ב-1 בינואר 2023, המלכה החליטה במפתיע, לשלול מכל ילדיו של הנסיך יואכים את התואר "נסיך דנמרק" ולהותיר להם את התואר "רוזן מונפזאט" בלבד.

==קישורים חיצוניים==

* [https://www.kongehuset.dk/en/the-royal-family/he-countess-athena/ העמוד הרשמי של הרוזנת אתנה] באתר משפחת המלוכה

==הערות שוליים==

קטגוריה:רוזנים
קטגוריה:אצולה דנית
קטגוריה:בית שלזוויג-הולשטיין-זונדרבורג-גליקסבורג
קטגוריה:ילידי 2012
אברהם תירוש

אברהם תירוש (25 בספטמבר 1937, כ"ה בתשרי תרצ"ז – 7 בינואר 2024, כ"ו בטבת תשפ"ד) היה עיתונאי ישראלי ששימש שנים רבות ככתב וכפובליציסט בעיתון "מעריב", ונמנה עם בכיריו. חתן פרס סוקולוב ופרס בני ברית.

== ביוגרפיה ==
אברהם תירוש נולד בתל אביב, בן ליוסף תירוש (וינר), איש הפועל המזרחי, ולאה (לבית הכהן), מוותיקות תנועת אמונה. הוריו עלו מביאליסטוק בשנות ה-30.

תירוש השלים את לימודיו בבית הספר היסודי מוריה, בישיבה התיכונית "היישוב החדש" ובישיבת מרכז הרב, ושירת בצה"ל במסגרת הנח"ל.<ref name=":0"></ref>

== קריירה ==
את דרכו העיתונאית הוא החל בכתיבה לעיתון בית הספר היסודי ולעלוני סניף תל אביב של בני עקיבא.

מגיל צעיר התחבב עליו התחום הפוליטי, בו עסק לימים רבות כעיתונאי. הוא נהג להמתין לנבחרי ציבור מחוץ לכנסת בתל אביב, כשפנקס בידו, בתקווה לקבל חתימות מחברי הכנסת. באחת הפעמים שוטר התנפל עליו בשעה שקרב למכוניתו של משה שרת, וקרע את הפנקס. חברי הכנסת התגייסו לתקן את העוול.<ref></ref>

תירוש שימש ככתב מעריב בין השנים 1967 ל-2002. הוא התחיל את דרכו ככתב אזורי ובהמשך נשא בשורה ארוכה של תפקידים בעיתון: כתב לענייני עלייה וקליטה והעם, כתב ומראיין במוספי שבת, כתב פוליטי ופרלמנטרי, רכז הכתבים, ראש מערכת החדשות, ראש מערכת שבת, ממלא מקום עורך העיתון, סגן העורך, פובליציסט, כותב מאמרי מערכת ואומבודסמן.<ref name=":1"></ref> לאחר צאתו לגמלאות המשיך לכתוב בעיתון בתור פובליציסט עד ינואר 2022.

נוסף על עבודתו העיתונאית שימש כשליח לשכת הקשר נתיב בברית המועצות, וכיהן כחבר הנהלת ברית עברית עולמית.<ref name=":2" />

== פרסים והוקרה ==

* פרס סוקולוב ב-1984 על תחקיר מקיף שכתב עם עמיתיו אבי בטלהיים ויעקב ארז, ואשר עסק במלחמת לבנון הראשונה (בה נפצע בנו, אילון).
* 2010 - פרס בני ברית למפעל חיים על תרומתו ליחסי ישראל ויהדות העולם.<ref name=":1" />

== חיים אישיים ==
תירוש היה נשוי לזהבה, גננת, מ-1959 עד לפטירתו. שניים מבניהם הם הרב אוהד תירוש<ref name=":0" /> והיזם אילון תירוש. היה סב לנכדים ולנינים. לאורך חייו התגורר בתל אביב, בקיבוץ סעד, באורנית, בחולון וברעננה.

נפטר בינואר 2024 ונטמן בבית העלמין החדש ברעננה.<ref name=":0" />

== קישורים חיצוניים ==
* [https://www.maariv.co.il/Avraham-Tirosh/ExpertAuthor-160 טוריו של אברהם תירוש], באתר מעריב אונליין

== הערות שוליים ==

קטגוריה:עיתונאים ישראלים
קטגוריה:זוכי פרס סוקולוב
קטגוריה:רעננה: אישים
קטגוריה:פובליציסטים ישראלים
קטגוריה:סגל מעריב
קטגוריה:בוגרי בית הספר מוריה (תל אביב)
קטגוריה:בוגרי ישיבת היישוב החדש
קטגוריה:ישראלים שנולדו ב-1937
קטגוריה:ישראלים שנפטרו ב-2024
חנוך לב-כוכב

חנוך לב-כוכב (24 ביולי 1928 – 21 בפברואר 1970) היה לוחם הפלמ"ח ופעיל ציבור, ראש המועצה האזורית גן רווה ומנכ"ל משרד העבודה. נרצח בפיגוע במטוס סוויסאייר מעל שמי שווייץ.

==ביוגרפיה==
נולד בחיפה לרחל ויוסף, וגדל בשכונת קריית חיים. למד בבית הספר הריאלי העברי בעיר והיה חניך ומדריך בשבט משוטטי בכרמל של הצופים העבריים. ב-1946 הצטרף להכשרה מגויסת מטעם הצופעם בקיבוץ עין גב, שם התגייס לפלמ"ח. במלחמת העצמאות לחם במסגרת חטיבת יפתח בחזית הגליל, ברמלה, בלוד ובנגב.

לאחר שוך הקרבות ב-1949 נמנה עם יוצאי חטיבת יפתח שהקימו את קיבוץ פלמחים (קיבוץ הצופים ד'). לב כוכב שימש כגזבר הקיבוץ ובא-כוחו (מזכיר חוץ). ב-1958 נבחר לעמוד בראשות המועצה האזורית גן רווה. בתפקיד זה כיהן עד שנת 1963. לאחר מכן למד משפטים וכלכלה באוניברסיטה העברית בירושלים, והוסמך כעורך דין. היה שותף בוועדה שהסדירה את מעמדם המשפטי של הקיבוצים.

בשנת 1961 התמנה לראש לשכתו של שר העבודה יגאל אלון. לאחר מכן שימש כסמנכ"ל המשרד, ובין 1966 ל-1968 שימש כמנכ"ל. יזם את הקמתו של "המרכז הבינלאומי לחקר קהילות כפריות שיתופיות" (סירקו"ם) בפריז, שאליו שותפות מדינות רבות בעולם, ועמד בראש המרכז עד יום מותו. היה חבר מרכז מפלגת העבודה.

ב-1968 שב לעבודה בקיבוץ, בין השאר כמנהל בית הספר המקומי, כעובד מטבח וכמנהל חשבונות.

בשבת, 21 בפברואר 1970 (ט"ו באדר א' ה'תש"ל) עלה בציריך על טיסה 330 של סוויסאייר לכיוון שדה התעופה לוד. לאחר המראת המטוס, התפוצץ מטען חבלה שהוחדר לתא המטען של המטוס על ידי מחבלי ארגון החזית העממית לשחרור פלסטין - המפקדה הכללית של אחמד ג'יבריל. המטוס התרסק על אדמת שווייץ, וכל 47 נוסעיו נספו. גופותיהם של הישראלים שנספו במטוס הובאו לקבר אחים בהר המנוחות בירושלים.

הותיר אחריו את אשתו שוש ושני ילדים.

==הנצחה==
מצבה לזכרו הוקמה בבית הקברות בקיבוץ פלמחים. שמו מונצח גם באנדרטת חללי פעולות האיבה והטרור בישראל בהר הרצל ובאנדרטה לנופלי קיבוץ פלמחים.

קיבוץ פלמחים והמשפחה הוציאו את ספר הזיכרון "חנוך".

==קישורים חיצוניים==
* 
* 

==הערות שוליים==

קטגוריה:מנכ"לי משרד הרווחה והעבודה
קטגוריה:חללי טרור ישראלים
קטגוריה:יהודים הקבורים בהר המנוחות
קטגוריה:אישים הקבורים בקבר אחים
קטגוריה:בוגרי בית הספר הריאלי
קטגוריה:בוגרי תנועת הצופים בישראל
קטגוריה:קריית חיים: אישים
קטגוריה:עין גב: אישים
קטגוריה:פלמחים: אישים
קטגוריה:מייסדי קיבוצים
קטגוריה:לוחמי הפלמ"ח
קטגוריה:חיילי צה"ל במלחמת העצמאות
קטגוריה:מנהלי בתי ספר ישראלים
קטגוריה:בוגרי האוניברסיטה העברית בירושלים: משפטים
קטגוריה:עורכי דין ישראלים
קטגוריה:פעילי מפלגת העבודה
קטגוריה:ישראלים שנולדו ב-1928
קטגוריה:ישראלים שנפטרו ב-1970
קטגוריה:ראשי המועצה האזורית גן רווה
ראיין ארצ'ידיאקונו

ראיין קוראן ארצ'ידיאקונו (באנגלית: Ryan Curran Arcidiacono; נולד ב-26 במרץ 1994) הוא כדורסלן אמריקאי, המשחק בעמדת הרכז.

==קריירת מכללות==
ארצ'ידיאקונו נולד בפילדלפיה שבפנסילבניה, ובין השנים 2012–2016 למד באוניברסיטת וילאנובה. בעונת 2015/2016 הוביל את קבוצת האוניברסיטה לזכייה בטורניר אליפות המכללות, לצדם של ג'יילן ברנסון, ג'וש הארט ומיקל ברידג'ס. בסיום אותה עונה זכה בתואר השחקן המצטיין של טורניר האליפות, במהלכו רשם ממוצעים של 15.8 נקודות ו-3.0 אסיסטים למשחק. לאורך כל קריירת המכללות שלו העמיד ארצ'ידיאקונו ממוצעים של 11.1 נקודות, 3.7 אסיסטים ו-2.3 ריבאונדים למשחק.

==קריירה מקצועית==
ארצ'ידיאקונו לא נבחר על ידי אף קבוצה בדראפט ה-NBA{{כ}} 2016, ושיחק בעונת 2016/2017 באוסטין ספרס מליגת הפיתוח של ה-NBA.

ביולי 2017 חתם בשיקגו בולס על "חוזה דו-כיווני", אשר שנה לאחר מכן הומר לחוזה NBA סטנדרטי. ב-26 בנובמבר 2018 קלע שיא קריירה של 22 נקודות במשחק מול סן אנטוניו ספרס. לאורך ארבע עונותיו עם הבולס רשם ממוצעים של 4.8 נקודות ו-2.2 אסיסטים למשחק.

את עונת פתח בקבוצת מיין סלטיקס מליגת הפיתוח, ובינואר 2022 זכה לחוזה בניו יורק ניקס.

בפברואר 2023, לאחר כשנה בניו יורק, הועבר בטרייד בין ארבע קבוצות לפורטלנד טרייל בלייזרס. ב-1 באפריל 2023 שוחרר מהקבוצה.

לקראת עונת חזר לשחק בניו יורק ניקס. בפברואר 2024 שוחרר מהניקס.

==סטטיסטיקות הקריירה== 
===בעונה הסדירה של ה-NBA=== 
{| class="wikitable sortable" style="font-size:95%; text-align:right;" 
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות 
|- 
| 	|| שיקגו	|| 24 || 0 || 12.7 || 0.415 || 0.290 || 0.833 || 1.0 || 1.5 || 0.5 || 0.0 || 2.0
|- style="background-color: #EFEFEF;"		||
| 	|| שיקגו	|| 81 || 32 || 24.2 || 0.447 || 0.373 || 0.873 || 2.7 || 3.3 || 0.8 || 0.0 || 6.7
|-		||
| 	|| שיקגו	|| 58 || 4 || 16.0 || 0.409 || 0.391 || 0.711 || 1.9 || 1.7 || 0.5 || 0.1 || 4.5
|- style="background-color: #EFEFEF;"		||
| 	|| שיקגו	|| 44 || 0 || 10.2 || 0.419 || 0.373 || 0.650 || 1.5 || 1.3 || 0.2 || 0.0 || 3.1
|-		||
| 	|| ניו יורק	|| 10 || 0 || 7.6 || 0.500 || 0.444 || 0.000 || 0.8 || 0.4 || 0.1 || 0.0 || 1.6
|- style="background-color: #EFEFEF;"		||
| 	|| ניו יורק	|| 11 || 0 || 2.4 || 0.200 || 0.333 || 0.000 || 0.4 || 0.2 || 0.2 || 0.0 || 0.3
|-		||
| 	|| פורטלנד	|| 9 || 4 || 16.2 || 0.250 || 0.350 || 0.000 || 1.2 || 2.3 || 0.3 || 0.0 || 2.6
|- style="background-color:#80BFFF; font-weight:bold;"		||
| קריירה || || 237 || 40 || 16.4 || 0.424 || 0.373 || 0.807 || 1.9 || 2.0 || 0.5 || 0.0 || 4.4
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:פנסילבניה: כדורסלנים
קטגוריה:כדורסלני אוניברסיטת וילאנובה
קטגוריה:כדורסלני אוסטין ספרס
קטגוריה:כדורסלני שיקגו בולס
קטגוריה:כדורסלני מיין סלטיקס
קטגוריה:כדורסלני ניו יורק ניקס
קטגוריה:כדורסלני פורטלנד טרייל בלייזרס
קטגוריה:שחקני NBA שלא נבחרו בדראפט
קטגוריה:אמריקאים שנולדו ב-1994